Suresh 113 Views
ప్రీమియం చాక్లెట్‌ విభాగానికి ఐటిసి
న్యూఢిల్లీ, సెప్టెంబరు 4: వినియోగరంగ ఉత్పత్తులతో శరవేగంగా వృద్ధిచెందుతున్న ఐటిసి ఇటీవల చేతితో తయారుచేసిన లగ్జరీ ప్రీమియం చాక్లొట్‌ విభాగానికి మళ్లింది. ఫాబెల్లి, కాఫీబ్రాండ్‌ సన్‌బీన్‌లతో లగ్జరీ మార్కెట్లకు వచ్చింది. ఈ చాక్లెట్లు, కాఫీ రిటైల్‌ సెగ్మెంట్లలో బౌటిక్‌స్టోర్లలో ఉంటాయి. ఐటిసి ఆధ్వ ర్యంలోని హోటళ్లలో వీటి స్టోర్లు ఉంటాయి. ఇతర శీతలపానీయాలు, చాక్లెట్‌కప్‌లు లగ్జరీబ్రాండ్లుగా లభిస్తాయి. ఐటిసి సిఒఒ సంజీవ్‌పూరి మాట్లాడుతూ ఇప్పటికే బెంగళూరు, చెన్నై, కోల్‌కత్తా మార్కెట్లలో ప్రవేశించామని, అతిత్వరలోనే ఢిల్లీమార్కెట్‌కు కూడా వస్తామని అన్నారు. ఐటిసి హోటల్స్‌ ద్వారా ఈప్రీమి యం బ్రాండ్లను మార్కెట్లకు కీలక మెట్రోనగరాలకు వస్తాయని అన్నారు. నాన్‌సిగరెట్‌ ఎఫ్‌ఎంసిజి బిజి నెస్‌ ద్వారా 2030 నాటికి లక్షకోట్ల టర్నోవర్‌ను సాధించాలని నిర్ణయించామన్నారు. కొత్తకొత్త ఉత్ప త్తులు విడుదలకు ప్రాధాన్యం ఇస్తున్నట్లు తెలిపారు. డైయిరీ, పండ్లరసాలు, చాక్లెట్లు, కాఫీ, ఆహార ఉత్ప త్తుల విభాగం, హ్యాండ్‌వాష్‌, యాంటిసెప్టిక్‌ ద్రావకా లు, వ్యక్తిగత సంరక్షణ విభాగాల్లో ఐటిసి శరవేగంగా వృద్ధిని సాధిస్తున్నదన్నారు. ఇప్పటికే తాము ఆశీ ర్వాద్‌ స్వస్తి నెయ్యిని ప్రనారంభించామని, సన్‌ఫ్రెష్‌డైయిరీ ఉత్పత్తులుమరిన్ని తెస్తున్నట్లుతెలిపారు. అలాగే పౌష్టికాహార విభాగంలో కూడా కంపెనీ మరింత దృష్టినిసారించిందన్నారు. చక్కెర తక్కువ ఉన్న సులభంగా జీర్ణించుకునే బిస్కెట్లు, మైదాలేని తీపి బిస్కెట్లు వంటి వాటిని ఉత్పత్తిచేస్తున్నట్లు తెలిపారు.